Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu tapasi Kenian presidentti Kenyattan.
Hän antoi vankkumattoman tukensa Afrikan taistelulle terrorismia vastaan.
USA:n ulkoministeri Kerry varoittaa, että Syyrian koossapitäminen -
voi olla vaikeaa, jos poliittista ratkaisua ei saavuteta pian.
Kurdien erikoisjoukot pelastivat Irakissa ruotsalaisen teinitytön, -
jonka Isis oli siepannut.
Pääministeri Netanjahu tapasi Kenian presidentti Kenyattan -
virka-asunnossaan Jerusalemissa.
Kenyatta aloitti kolmepäiväisen Lähi-idän-vierailunsa.
Netanjahu totesi yhteisessä lehdistötilaisuudessa, -
että molemmat maat taistelevat tällä hetkellä terrorismia vastaan.
Hän korosti yhteistyötä tulevaisuuden mahdollisuuksien hyödyntämisessä.
Kummatkin kansat ovat kärsineet -
raakalaismaisten terroristien käsissä. Emme elättele heistä harhaluuloja.
He haluavat murhata kansaamme. Tiedämme, että taistelu on yhteinen.
Olemme valmiit laajempaan yhteistyöhön.
Israel on halukas ja varautunut teke- mään työtä Afrikan maiden kanssa -
yhteisessä taistelussamme militanttia islamin terroria vastaan.
Yhä useampi Afrikan maa tunnistaa sen, mitä te tunnistatte: -
Israel on ainutlaatuinen kumppani ekstremismiä vastaan -
ja sen kanssa voi työskennellä -
tulevaisuuden mahdollisuuksien hyödyntämiseksi.
Kenyatta korosti maansa intressejä -
väkivaltaisen ekstremismin vastaisessa taistelussa.
Hän sanoi toivovansa kumppanuutta juutalaisvaltion kanssa -
yhteistyön vahvistamisessa turvallisuusasioissa.
Emme jätä tilaa ekstremismille. Meidän on kaikin keinoin -
suojeltava vapauksia, uskomuksia, periaatteita ja yhteisiä arvojamme.
Haluamme tiivistää edelleen turvallisuusyhteistyötä -
ja taistella Israelin ja muiden kanssa väkivaltaista ekstremismiä vastaan.
Aiemmin päivällä Kenyatta tapasi Israelin presidentti Rivlinin.
Rivlin kiitti Kenyattaa johtajuudesta ja sitoutumisesta rauhaan.
Johtava roolinne rauhanneuvotteluissa kautta Afrikan -
on merkki vastuunotosta alueellanne ja sitoumuksestanne rauhaan.
Kiitän teitä. Kiitän teitä Israelin kansan ja Kenian kansan kanssa.
Kiitän Kenian kansaa tästä lujasta johtajuudesta.
Herra presidentti, Israel on ylpeä.
Ylpeä kansojemme yhteistyöstä.
Kenyatta vakuutti Rivlinille, että Kenia on juutalaisvaltion vankka ystävä.
Hän toisti toiveensa, -
että maat lujittavat turvallisuus- yhteistyötä terrorin keskellä.
Lukuisat turvallisuushaasteet kohtaavat Keniaa niin kuin Israeliakin.
Niihin vastaaminen vaatii huomiota ja resursseja.
Siksi toivon, että Israel ja Kenia tiivistävät yhteistyötä -
turvallisuusasioissa ja tiedustelutietojen jakamisessa, -
jotta pystymme vastamaan uusiin ja lisääntyneisiin uhkiin.
Toivon vilpittömästi, että vierailuni lujittaa entuudestaan vahvoja siteitä, -
jotka yhdistävät maitamme.
Vakuutan teille, herra presidentti: me Keniassa pidämme Israelia -
rakkaana ja hyvin erityisenä ystävänä.
Vierailun aikana maat allekirjoittivat -
vesi- ja maatalousyhteistyö- sopimuksen.
Netanjahun on määrä vierailla Keniassa ja Ugandassa myöhemmin.
4. heinäkuuta tulee kuluneeksi 40 vuotta operaatio Entebbestä.
Pääministerin veli Jonatan Netanjahu sai surmansa operaatiossa, -
jossa pelastettiin siepatut israelilaiset panttivangit.
Tämä on Israelin pääministerin ensimmäinen vierailu -
Saharan eteläpuoliseen Afrikkaan -
sitten Jitzhak Shamirin vierailun neljään Länsi-Afrikan maahan v. 1987.
Sitten Syyrian konfliktiin: Yhdysvaltain ulkoministeri Kerry sanoi, -
että Syyriaa on vaikea pitää koossa, ellei poliittista ratkaisua synny pian.
Kerry todisti kongressin kuulemistilaisuudessa.
Hän sanoi, ettei kukaan osaa kertoa ratkaisua Syyrian konfliktiin.
Hän korosti, että ellei saada käyn- nistettyä poliittista siirtymäkautta -
ja vallansiirtoa Assadilta uudelle hallinnolle, -
on olemassa toinen suunnitelma, "varautumissuunnitelma".
Sen uskotaan pitävään sisällään sotilaallisia toimia.
Jonkun on istuttava alas ja päätettävä, mikä on Syyrian tulevaisuus.
Voi olla myöhäistä pitää Syyria yhtenäisenä, jos tilanne pitkittyy.
Se tässä on kyseessä. En takaa, että tämä toimii, koska minä en tiedä.
Mutta tiedän, että tämä on paras tapa yrittää lopettaa sota -
ja ainoa vaihtoehtomme, jos aiomme saavuttaa poliittisen ratkaisun.
Aiemmin presidentti Assadin hallinto ja kapinallisryhmät hyväksyivät ehdot,-
jotka Yhdysvallat ja Venäjä yhdessä laativat vihollisuuksien lopettamisesta.
Sopimus on määrä panna täytäntöön lauantaina 27.2.
EU-ulkoministeri Mogherini varoitti "kuuman sodan" vaarasta -
Venäjän ja Turkin välillä Lähi-idässä.
Kutsumme Syyrian sotaa sijaissodaksi alueellisten tekijöiden välillä.
Vaarana on, että siitä kehkeytyy jotakin isompaa.
En ajattele kylmää sotaa.
Vaarana on kuuma sota, jota käyvät eri tekijät kuin on totuttu ajattelemaan
Ei välttämättä Venäja ja Yhdysvallat vaan kenties Venäjä ja Turkki.
Eurooppalaisina selvä intressimme on rajoittaa ja lieventää jännitteitä.
Mogherini otti kantaa huolimatta Venäjän ja USA:n sopimuksesta, -
joka koskee vihollisuuksien lopettamista.
Nato-jäsen Turkki sanoi kannattavansa siirtoa Syyriassa.
Se ilmoitti kuitenkin suhtautuvansa epäillen siihen, -
että tulitauko onnistuu. Syyksi se ilmoitti "Venäjän verhotut pyrkimykset"
Kurdien erikoisjoukot vapauttivat viime viikolla ruotsalaisen teinitytön,-
jota Isis piti vankinaan Irakissa, -
kertoo Kurdistanin autonomisen alueen turvallisuusneuvosto.
16-vuotias tyttö matkusti viime vuonna Ruotsista Syyriaan ja sitten Irakiin.
Kurdijoukot pelastivat hänet lähellä Isis-pesäke Mosulia 17.2.
Kurdien turvallisuusneuvosto ilmoitti, että tyttö on kotoisin Boråsista -
ja että Isis-jäsen oli huijannut hänet lähtemään Ruotsista Syyriaan.
Tyttö on tällä hetkellä Kurdistanissa. Järjestelyjen valmistuttua -
hänet luovutetaan Ruotsin viran- omaisille, jotta hän voi palata kotiin.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Ajantasaista tietoa Facebook- sivullamme TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa, nähdään huomenna!
Suomennos: Marianne Tenetz